kardosdrur/scandi-wiki huggingface dataset:
Elektromagnet

En elektromagnet består normalt af en elektrisk spole, der genererer et magnetfelt når der sendes jævnstrøm gennem spolen.

Spolen kan evt. indeholde en kerne af et ferromagnetisk materiale som f.eks. jern, hvilket under normale betingelser (dvs. hvis den magnetiske feltstyrke ikke er stor nok til at få kernen til at gå i mætning) forstærker magnetfeltet.

Superledende elektromagneter benyttes uden kerne, da der kan opnås et langt større magnetfelt uden.

Elektomagnetisme blev opdaget i 1820 af den danske fysiker H. C. Ørsted.

Man skal vide 2 ting for at finde en kerneløs elektromagnets styrke:
 antal vindinger på spolen
 strømmens størrelse i gennem spolen.
Den totale strøm = spolens vindingstal * strømmens størrelse 

Elektromagnetisme
Nepals kommunistiske parti (maoistisk)

Nepals Kommunistiske Parti (maoistisk) (nepalesisk navn Nepala Kamyunishta Parti (Maobadi) forkortelse NKP(M), engelsk Communist Party of Nepal (Maoist)), grundlagt 1994, styrer det største bondeoprør i 2000'erne. Nepals Kommunistiske parti er nu det regerende parti sammen med det socialdemokratiske parti i Nepal.

Denne artikel redegør for partiets historie, politik og taktik. Den indeholder samtidig en gennemgang af borgerkrigen i Nepal fra 1996 og til (foreløbig) 2005, og hovedtræk i Nepals politiske historie fra 2001 til 2005, som ikke kan skilles fra NKP (M)s historie.

Situationen ved årsskiftet 2005 – 2006 

NKP (M) kontrollere i 2005 størstedelen af landsbyerne i Nepal (men mindre end halvdelen befolkningen bor i disse områder).

Efter kong Gyanendra statskup den 1. februar 2005, dannede de syv største parlamentariske partier en alliance for genindførelse af demokrati, kendt som The Seven-party alliance for democracy (Syvpartialliancen for demokrati i Nepal). NKP(M) startede en charmeoffensiv rettet mod Syvpartialliancen for at opnå en enhedsfront mod diktaturet.

Efter at maoistene erklærede tre måneders ensidig våbenhvile 3. september, startede forhandlinger mellem NKP(M) og de parlamentariske partiene. Under samtaler i Indiens hovedstad Delhi kom de to parter frem til en aftale som blev offentliggjort 19. november.

NKP(M) loveded at nedlægge våbnene, og gik sammen med Syvpartialliancen ind for at der skal oprettes en grundlovsgivende forsamling, der skal bygge på flerpartivalg, og som også skal tage stilling til spørgsmålet om monarki eller republik.

Kongen afviste både våbenhvilen og forhandlingsresultatet. Han udskrev lokalvalg 8. februar 2006, hvor alle de syv største partir nægtede at stille op. (Lokalvalget omfattede kun de 58 bykommuner, hvor noget over 3 millioner bor.)

2. januar 2006 erklærede maoisterne at fordi kongen fortsat angriber deres styrker, kunne de ikke forlænge den ensidige våbenhvile som varede til udgangen af december 2005. Syvpartialliansen lagde skylden på provokationer fra kongen.

I januar var der militære sammenstøt mellem regeringsstyrker og maoisterne. Syvpartialliancens medlemmer arrangerede store demonstrationer mod lokalvalget i februar, hver for sig og sammen. Nogen ad dem blev forbudt af regeringen, og politiet gik hårdt tilværks mod demonstranter.

I følge en repræsentant for US State Department stemte 25% i Kathmandu og halvdelen i resten af landet. Officielt var valgdeltagelsen 20%. En repræsentant for oppositionen hævdede at kun 5% stemte.

Kommunistiske parti (maoistisk)
Kommunistiske partier
Maoisme
Frederich Schinkel

Frederik (Frederich) Schinkel (26. januar 1719-29. december 1794) var kammerherre, landsdommer og herremand til Hald Hovedgård ved Viborg. 

Frederich Schinkel blev født i Frederikssund som søn af en officer af norsk afstamning. Schinkel opfattede sig selv og sin familie som værende adelig, men adelsskabet synes at være noget tvivlsomt. Efter studentereksamen læste han jura i nogle år og blev derefter medhjælp for faderen, som var amtmand i Dueholm-Vestervig-Ørum amter i det nordvestlige Jylland. I 1746 fik Frederich Schinkel bestalling som landsdommer i Nørrejylland, og efter i nogle år at have forpagtet Estvadgård og Nørkær ved Skive, købte han i 1750 Hald Hovedgård ved Viborg. I 1758 blev han gift med Edel Helene Margrethe Moldrup, datter af herremanden til Skanderborg Ladegård. Samme år blev Schinkels søster, Mette Elisabeth, gift med Steen de Steensen, som var herremand til Halds nabogård, Aunsbjerg. Steensen var morbror til digteren Steen Steensen Blichers mor, og som følge af denne familiære forbindelse kom Blicher som barn på Hald Hovedgård og lærte her Frederich Schinkel at kende.

Schinkel var en driftig herremand og en dygtig godsadministrator, men også en hård og stridbar mand. Han fik ord for at være bondeplager – måske i nogen grad ufortjent, idet han overtog et forsømt gods, hvor der var meget at rette op på. Han skal til sine bønder have sagt: Jeg skal leve. I skal leve. Men jeg skal (først og fremmest) leve. Han førte mange retssager med de omkringboende – både rige og fattige – og han lå også ustandselig i strid med sine landsdommerkolleger. Flere gange var han tæt på at blive afskediget fra dommerembedet. Med tiden kunne han dog smykke sig med titlen som etatsråd og senere med kammerherretitlen. En ansøgning til kongen om at blive udnævnt til baron blev dog afslået.

I 1787 påbegyndte Schinkel en udbygning af Hald Hovedgård, idet han fik opført den nuværende hovedbygning. Denne var oprindelig kun portbygning og vognremise, hvilket kunne tyde på, at der har været planer om en større udbygning, men sådanne planer kendes dog ikke.

Af ægteparret Schinkels tre børn overlevede kun datteren Charlotte Amalie Schinkel. Historien om hendes kærlighed til søløjtnanten Martinus Braem danner grundlag for Blichers novelle Eneste Barn. Trods voldsom modstand fra faderens side blev de to gift til sidst, og parret overtog Hald Hovedgård ved Schinkels død.

Kilder 
 Jeppe Aakjær: Steen Steensen Blichers Livs-Tragedie, Bind 2, side 138 – 174, København 1904.
 Valdemar Andersen: Hald Hovedgård, side 203 – 220, Herning 1977.

Godsejere fra Danmark
Jurister fra Danmark
Landsdommere fra Danmark
Personer fra Frederikssund
Danskere i 1700-tallet
Kammerherrer fra Danmark
Netværkstedet Thorvaldsen

Netværkstedet Thorvaldsen er et være-/aktivitetssted for folk med psykiske problemer beliggende på Frederiksberg.

Stedet er rent brugerstyret. Der er således en bestyrelse valgt af og blandt brugerne, der har det overordnede ansvar for stedet.

Der arbejdes ud fra recovery-filosofien – dvs. at psykiske lidelser ikke per definition er kroniske, hvorfor det er muligt at "komme sig" (~ recover)

Eksterne henvisninger 
 Thorvaldsen.dk

Psykiske sygdomme
Forenede Gruppeliv

Forenede Gruppeliv (FG) administrerer gruppelivsforsikringer for en række danske virksomheder, organisationer og pensionskasser.

Eksterne henvisninger 
FG.dk 

Livsforsikringsselskaber i Danmark
Salling

Salling har flere betydninger:

 Salling (landsdel) – en halvø i Limfjorden i området nord og vest for Skive samt selve Skive.
 Salling Provsti i landsdelen Salling
 Salling Bank
 Salling Efterskole
 Museum Salling
 Sallingbanen
 Nørre Salling Jernbane
 Salling Østergård
 Sallingsund
 Sallingsyssel
 Skarp Salling – bebyggelse i landsdelen Himmerland
 Salling Sogn (undertiden benævnt Skarp Salling Sogn) i Vesthimmerlands Provsti
 Skarpsallingkarret
 Ferdinand Salling
 Herman Salling – købmand
 Salling Group
 Salling (stormagasin) – navn på to stormagasiner i Aalborg og Århus
 Sallingfondene
 Augusta Salling
 Harald Salling-Mortensen
 Jens Salling
 Lotte Salling
 Mark Salling

Følgende kan også være relevante:

 Sallinge Herred på Fyn
Piratkopiering

Udtrykket piratkopiering bruges til at beskrive uautoriseret kopiering (eksemplarfremstilling) af værker eller produkter, der af beskyttet af en eller flere immaterialrettigheder.

Udtrykket piratkopi anvendes oftest ved kopier af ophavsretligt beskyttede værker (eksempelvis film, software eller musik), der er fremstillet uden foregående tilladelse fra rettighedsindehaverne. 

Piratkopier kan dog også være produkter, som er eller indeholder kopier af produkter, der er beskyttet af designret, patentret eller brugsmodelret. Piratkopiering af mange typer produkter finder sted. Som eksempel kan nævnes lægemidler, hygiejneartikler, legetøj, elektriske komponenter og reservedele til biler.

Ved produkter, der uberettiget er forsynet med et beskyttet varemærke benyttes ofte betegnelsen varemærkeforfalskning. Udtrykkene piratkopiering og varemærkeforfalskning bruges dog ofte i flæng.  

Piratkopier forekommer ofte i fattige lande, hvor befolkningen ikke har økonomien til at købe de opretshavende materialer. På mange film, spil, musik osv. er prisen det samme i alle lande, hvilket er et problem for de fattige lande, siden at prisen på en film er det samme som en hel måneds løn.  

I 2020 blev der lukket 4 store danske piratsider, Danish Bits, Nordic Bits, Asgaard og Share university. Den store lukning af RettighedsAlliancen fik danske pirater til at skifte over til lovlige streamingtjenester. Der var helt op til 50.000 danske pirater i 2020, som alle mistede deres "hjem" på siderne. I alt var der 370.000 danske pirater i 2020, hvor mange brugte offentlige sider som, The Pirate Bay.

Se også 
 Antipiratgruppen
 Piratgruppen
 Kopivare

Noter

Eksterne links 
 Ministeriernes Netværk om Piratkopiering 

Immaterialret
Kadet

En kadet er en officerselev. Betegnelsen anvendes under tiden også om elever andre uniformerede enheder, såsom politielever. Man talte tidligere om landkadetter og søkadetter – dette ses nu sjældent, selv om de forskellige værn stadig har egne officersskoler.
Følgende danske militære skoler har kadetter:
 Hærens Officersskole
 Søværnets Officersskole
 Flyvevåbnets Officersskole

Se også 
 Militær rang

Militære titler
Kadetpartiet

Kadetpartiet (, ; , forkortet K-D) var et russisk politisk parti, der havde indflydelse mellem 1905 og 1917.

I november 1917 tog kadetterne del i valget til den Al-russiske konstituerende forsamling, hvor de repræsenterede højrefløjen af det politiske spektrum. De samlede stemmerne fra de kræfter, der afviste bolsjevismen og ikke ønskede socialisme. Men antallet af vælgere var lille. For kadetterne stemte grupper i de store byer: bourgeoisiet og intelligentsiaen. I Petrograd, Moskva og mange andre byer kom kadetterne på andenpladsen (efter bolsjevikkerne); men i hele landet fik kadetterne kun 4,7% af stemmerne og vandt 15 pladser i grundlovsgivende forsamling. Imidlertid kom de deputerede fra Kadetpartiet ikke til at deltage i arbejdet i den konstituerende forsamling da folkekommissærernes råd
i RSFSR forbød partiet og arresterede dets ledere.

Eksterne henvisninger 

Politiske partier i Rusland
Den Russiske Borgerkrig
Chatbot

En chatbot er en bot der kan chatte. Sagt på en anden måde er det et stykke programmel som enten kan hjælpe i nogle bestemte situationer, eller eventuelt blot underholde en person.

En chatbot kan bruges i flere forskellige sammenhænge, for eksempel har IKEA taget ideen til sig, og lavet en chatbot som kan guide rundt på hjemmesiden.

Siden 2016 er mange chatbot-projekter blevet søsat, hvoraf de fleste er fejlet.

Oversigt 
En chatbot er en type A.I._Kunstig_intelligens, der er designet til at simulere samtaler med menneskelige brugere, især over internettet. Chatbots er programmeret til at forstå naturligt sprog og tolke brugernes beskeder for at give hjælpsomme svar. De kan anvendes til en række formål, såsom kundeservice, salg og marketing.

Udviklingen af chatbots er vokset hurtigt i de seneste år på grund af fremskridt inden for maskinlæring og naturlig sprogbehandlingsteknologier. I dag kan chatbots findes på forskellige platforme, såsom besked-apps, websites og sociale medieplatforme. De giver virksomheder mulighed for at automatisere kundeserviceprocesser, øge engagementet og reducere svartiden. Som chatbots fortsætter med at forbedre sig, er det sandsynligt, at de vil blive mere almindelige og endnu mere sofistikerede, og tilbyde brugerne en endnu mere problemfri samtaleoplevelse.

I efteråret 2022 lancerede OpenAI deres ChatGPT chatbot, baseret på virksomhedens GPT-3 model. ChatGPT var på lancerings tidspunktet en af de mest avancerede chatbots og betragtes som en vigtig milepæl i udviklingen af ​​konversations AI. Modellen er trænet på enorme mængder menneskelige samtaler og kan derfor kommunikere med brugere på en naturlig og menneskelig måde. ChatGPT anvendes ofte til kundeserviceformål og er i stand til at besvare spørgsmål om en bred vifte af emner. Den officielle ChatGPT var ofte utilgængelig på grund af høj efterspørgsel, hvilket gjorde chat-apps, der bruger OpenAI's officielle API, populære.

Se også
 Dialogsystem
 ChatGPT - pænt succesfuld chatbot

Kilder/referencer
Rudolf Bultmann

Rudolf Karl Bultmann (20. august 1884 – 30. juli 1976) var en tysk protestantisk teolog; professor i Ny Testamente i Marburg 1921-1951, en af 20. århundredes mest betydningsfulde teologer.

Bultmann studerede teologi i Marburg hos Wilhelm Herrmann, Johannes Weiss og Wilhelm Heitmüller, en repræsentant for den religionshistoriske skole der interesserede sig stærkt for den bibelske omverden. Han var professor i Breslau (1916–1920), Gießen (1920–1921) og Marburg (1921–1951).

Bultmann hørte fra 1922 til de "dialektiske teologer" der siden 1918 havde vendt sig mod den liberale teologi. I Marburg blev han bekendt med Martin Heidegger og fandt i dennes eksistensfilosofi muligheden for at tænke Gud som noget "helt anderledes" og dog i relation til mennesket for derved at kunne fortolke NT-forkyndelsen eksistentielt.

Han gennemførte den formhistoriske metode for alle tekster i evangelierne i sit standardværk Geschichte der synoptischen Tradition ("Den synoptiske traditions historie") og knyttede de mange forskellige tekstperikoper til bestemte litterære genrer. På denne måde kunne han erklære en stor del af Jesu forkyndelse for menighedsdannelse efter påske.

I sin Theologie des Neuen Testaments ("Teologien i Det Nye Testamente") placerede han Jesus helt inden for jødedommen og erklærede ham for hørende til forudsætningerne for det kristne "kerygma" (kernebudskab), ikke til dens tema. Han lod altså først den egentlige teologi begynde med urmenigheden og Paulus – i modsætning til Joachim Jeremias. Han betonede at Paulus og forfatteren til Johannesevangeliet ikke havde været interesseret i den jordiske Jesus og i dennes udsagn om menneske, Gud og verden – og at kun det formale faktum at Jesus var kommet, var nødvendigt – ikke "hvem" han var og "hvad" han havde sagt og gjort.

1941 skrev Bultmann opsatsen Neues Testament und Mythologie ("Det Nye Testamente og mytologien"). Deri erklærede han at frelseshandlingernes mytologiske form ikke længere sagde det moderne menneske noget og skjulte evangeliets egentlige anliggende, nemlig som kald til afgørelse for en selvforståelse ud fra Gud. Hvis man opfattede budskabet i Det Nye Testamente eksistentielt, så lod teksterne sig "afmytologisere" og forkynde videre som en opfordring til tro som en radikal ny selvforståelse.

Denne opsats blev efter 1945 internationalt kendt. Som del af samlingen Kerygma und Mythos (1948, "Kerygma og myte") udløste Bultmanns program for afmytologisering en heftig og endnu vedvarende debat.

Se også 
 Dialektisk teologi – Jesu-liv-forskning

Litteratur 
 Werner Raupp: Bultmann, Rudolf (Karl). In: Biographisch-Bibliographisches Kirchenlexikon (BBKL), Vol. 21, Nordhausen: Bautz 2003 (), cols. 174–233 (med kompakt introduktion og detaljeret bibliografi).
 Rendtorff, Knud (2001). Eksistens i tiden : Rudolf Bultmann – en teologisk livshistorie. Odense : Odense Universitetsforlag.
Om den tyske eksistensteolog Rudolf Bultmann (1884-1976) der var epokegørende som nytestamentlig forsker, men som også blev én af de mest omdiskuterede teologer i nyere tid. Biografi. DK5=99.4.  – (Omtale )

Teologer fra Tyskland
Teseo

Teseo (HWV 9) er en opera i fem akter af Georg Friedrich Händel.

Teseo var efter Rinaldo og Il pastor fido den tredje opera, Händel skrev i London. Han begyndte på den kort tid efter at han var blevet færdig med Il pastor fido men endnu før dennes urpremiere. Han blev færdig med partituret til Teseo den 19. december 1712.

Librettoen, der bygger på den franske libretto af Philippe Quinault til Thesée af Jean-Baptiste Lully fra 1675, er skrevet af Nicola Francesco Haym. Haym, der også havde skrevet librettoen til Rinaldo, overtog den dramatiske struktur fra det franske forlæg, en tragédie lyrique. Det er grunden til, at operaen har fem akter – hvilket ingen andre af Händels operaer har.

Uropførelsen fandt sted den 10. januar 1713 i Queen's Theatre i London. Operaen blev indtil maj det år opført 13 gange, hvorefter Händel ikke tog den op igen. Den blev først genopført meget senere, nemlig den 29. juni 1947 ved Göttinger Festspielen.

Dramatis personae 
 Teseo (soprankastrat)
 Agilea (sopran)
 Medea (sopran)
 Egeo (altkastrat)
 Clizia (sopran)
 Arcane (alt)
 Minervas præst (bas)

Operaer på italiensk
Operaer af Georg Friedrich Händel
Knuth Becker

Carl Henrik Knuth Becker (21. januar 1891 i Hjørring – 30. oktober 1974 på Vaar) var en dansk forfatter og godsejer.

Han var søn af proprietær, senere detailhandler, Johan Heinrich Becker (1844-1924) og Sophie Margrethe Henriette Dittmann (1860-1921) og voksede op på Holsteinsminde opdragelsesanstalt.

1916 debuterede han med Digte. Efter yderligere tre digtsamlinger udsendte han romanserien om Kai Gøtsche: Det daglige brød (1932), Verden venter (1934), Uroligt forår (1938-1939), Når toget kører (1944) og Marianne (1956).

Becker modtog i 1961, som den første, Det Danske Akademis Store Pris og i 1971 Herman Bangs Mindelegat. Han modtog Videnskabernes Selskabs Pris 1934 og Holberg-medaljen 1955.

Knuth Becker var far til tegneren Mogens Becker.

Litteratur

Eksterne henvisninger 
 
 Knuth Becker på Dansk Forfatterleksikon
 Priser og legater på litteraturpriser.dk
 Her gaar vi i Mørket saa mange
 

Romanforfattere fra Danmark
Digtere fra Danmark
Det Danske Akademis Store Pris
Personer fra Hjørring
Danskere i 1900-tallet
Godsejere fra Danmark
Personer i Dansk Biografisk Leksikon
Personer i Kraks Blå Bog (afdøde)
Dansksprogede forfattere fra Danmark
Modtagere af Holbergmedaljen
Rusalka

Rusalka er en opera i tre akter af Antonín Dvořák.

Librettoen, der bygger på eventyr-motiver fra bl.a. Friedrich de la Motte Fouqués Undine og H.C. Andersens Den lille Havfrue, er skrevet af Jaroslav Kvapil.

Operaen blev uropført på Nationalteatret i Prag i 1901.

Operaen handler om Rusalka, der er en nymfe, som forelsker sig ulykkeligt i en prins. Det mest kendte musikstykke fra operaen er Sangen til månen.

Dramatis personae
 Rusalka, en skovnymfe (sopran)
 Prinsen (tenor)
 Fyrstinden (sopran)
 Ånden i vandet (bas)
 Heksen (mezzosopran)

Eksterne henvisninger 

Operaer på tjekkisk
Italo

Musikstilen Italo, eller Italo dance, ikke at forveksle med Italo disco, er en undergenre af dance musikken, som stammer fra Italien. Italo er som regel opbygget af en kraftig basgang og et tilsvarende kick. Tempoet i musikken er svingende – i det tidlige Italo-dage lå det typisk fra 138 til 143 bmp – i dag er tempoet gået lidt ned. Gennemsnitlig bevæger tempoet sig i 130'erne.

Udvalgte Italo kunstnere 
 Gigi D'Agostino
 Molella
 Gabry Ponte
 Prezioso
 Brothers
 Roberto Molinaro
 DJ Ross
 Hotel Saint George
 Danijay
 Italobrothers
 Ivan Fillini
 Dj Power
 Alex Teddy

Udvalgte Danske Italo kunstnere 
 Severo
 Domasi Albrechio
 Prezira
 Gigolo
 il Piccolo
 Disc Jockeyz
 Italian Rockerz
 Luna Felix

Se også 
 Italo disco
 Eurodance

Eksterne henvisninger 
 Italozone – Online magasin om Italo 

Musikgenrer
Otte Eriksen Banner

Otte Eriksen Banner til Asdal og Bangsbo, (ca. 1515-1585), dansk lensmand. 

Hans far var Rigsråd og Rigsmarsk Erik Eriksen Banner til Asdal, Kokkedal, Højris, Gjessingholm og Skovshoved. Hans far blev i 1505 gift med Mette Nielsdatter (Rosenkrantz)(-1533) til Ryegård(Volborg Herred). Faderen var i Ottes barndom lensmand på Kalø, hvor hans moder dør i 1533. I 1537 gifter hans far sig med Margrethe Henriksdatter.

Han var i 1550 hofsinde og blev 1560 lensmand på Sejlstrup, som han fik kvit og frit 1577. Han blev 31. august 1560 gift med Ingeborg Skeel til Voergård.

Se også 
 Banner

Danskere i 1500-tallet
Kemisk energi

Kemisk energi er den energi der frigives hvis et stof, f.eks. benzin, olie eller mad, forbrændes fuldstændigt. Ved fuldstændig forbrænding (fuldstændig oxidation) ændres de kemiske bindinger mellem atomerne og summen af ændringerne i bindingernes potentielle energi er den kemiske energi.

Videnskaben om bestemmelse af kemisk energi kaldes kalorimetri (varmemåling) og den kemiske energi kan eksempelvis måles med kalorimeter, hvorfor kemisk energi også kaldes kalorimetrisk energi.

Brændværdier 

Et stofs brændværdi angiver energien forbundet ved afbrænding af en bestemt mængde af stoffet. Det er normalt den kalorimetriske brændværdi eller øvre brændværdi, altså den (totale) kemiske energi i en bestemt mængde stof, der tales om. Den nedre brændværdi og fysiologiske brændværdi (for mad og drikke) er hhv. kompenseret for energi tabt i vanddamp og uoptaget energi i afføring.

Eksempler på kemisk energi 
Kemisk energi er bl.a. kendt som den energiform, der opstår i fotosyntesen, hvor sollysets elektromagnetiske energi bliver omdannet til bindinger i glukosemolekylet. Det er også den energiform, som omsættes ved menneskers og dyrs stofskifte. Når vores krop nedbryder og fordøjer den mad, vi har spist, forbrændes energigivende stoffer fra maden (bl.a. forskellige proteiner, kulhydrater og fedtstoffer). Den herved frigivne energi bruger kroppen til at holde forskellige kemiske processer i gang, så vi kan tænke, føle og bevæge os, og sådan at kropstemperaturen fastholdes på ca. 37 grader.

Energi
Fysisk kemi
Termodynamik
Energi
Greg Norman

Greg Norman (født 10. februar 1955) er en australsk professionel golfspiller som var rangeret som verdens bedste spiller i 331 uger 1980'erne og 1990'erne. Han har tilnavnet The Great White Shark.

Norman vant The Open Championship to gange, i 1986 og 1993. I 1986 førte han alle fire major-turneringer efter tredje runde, men vandt kun The Open. Han mistede sejren i PGA Championship efter at Bob Tway holede et bunker-slag, og i The Masters året efter tabte han til Larry Mize, som puttede et 40-meters chip i hullet. Hans nok mest kendte runde var i The Masters i 1996, da han tabte en føring på seks slags før sidste runde og tabte turneringen til Nick Faldo med fem slag.

Normans sympatiske væsen har gjort ham til den perfekte talsmand for en række produkter, bl.a. det vanlige spekter af golfutstyr, men også mange andre produkter. Samtidig med at han har fortsat med at spille turneringer, har hans forretninger taget stadig mere af hans tid. Hans personlige formue er anslået til at være på flere hundrede millioner amerikanske dollars.

Eksterne henvisninger 

 Officiel hjemmeside

Golfspillere fra Australien
Hvilemasse

Hvilemasse er den masse, , et legeme har, når det er i ro. I tabeller af grundstoffernes atommasse (det periodiske system) er det hvilemasse som er opgivet.

Relativitetsteori